Pelaaminen

<tabber>
Pelin ideana on selvitä viisi yötä Freddy Fazbear's Pizzassa.

Pelissä pelaaja istuu toimistossaan. Hänen on tarkkailtava turvakameroista maskottirobottien liikkeitä näiden herätessä yöllä ja tullessa kohti tämän toimistoa. Hän voi suojella itseään ainoastaan sulkemalla turvaovet maskottien ollessa ovella. Nähdäkseen käytävällä mahdollisesti olevat maskotit, hän voi käyttää käytävävaloja, jotka valaisevat käytävää. Pelaajalla on kuitenkin käytössään rajattu määrä virtaa, jonka loppuessa tämä ei enää voi käyttää ovia, käytävävaloja eikä turvakameroita.

Pelissä yksi yö kestää kuusi tuntia, joka on oikeassa elämässä 8 minuuttia ja 37 sekuntia.

Maskottirobotit, joita pelaajan on välteltävä, ovat karhun tai nallen näköinen Freddy Fazbear, jäniksen näköinen Bonnie, kananpojan näköinen Chica ja merirosvomaisen ketun näköinen Foxy, joka ei enää ole käytössä, mutta aktivoituu jostain syystä yöllä. Näiden kolmen lisäksi on myös salaperäinen kultainen karhu nimeltään "Golden Freddy" (pelin tiedostoissa Yellow Bear), joka voi ilmestyä pelaajan toimistoon, vaikka molemmat ovet olisivatkin kiinni.

Pelipaikkana toimii Freddy Fazbear's Pizza, vaikka koko paikka näyttää aivan erilaiselta. Tällä kertaa ei ole minkäänlaisia turvaovia, joilla pelaaja voi suojautua animatronicien hyökkäyksiltä, vaan sen sijaan on kaksi venttiä vasemmalla ja oikealla puolella sekä tyhjä Freddy Fazbear -maski, joka tulee laittaa päähän heti, kun joku animatroniceista, Foxya ja Marionettea lukuunottamatta, ilmestyy käytävään, ventteihin tai toimiston eteen.

Pelaajan edessä avautuu käytävä. Turvakamerat ovat tietenkin edellisen pelin tavoin käytössä. Pelaajalla on lisäksi taskulamppu, jolla hän voi valaista sekä kamerassa olevia paikkoja että edessä olevaa käytävää. Taskulampulla voi myös häätää käytävässä olevan Foxyn sekä hidastaa joitakin käytävässä olevia animatroniceja. Taskulampussa on kuitenkin rajallinen määrä paristoa, joten sen käyttöä tulee rajoittaa.

Pelin tärkein tavoite olisi pitää *Prize Cornerissa* olevaa soittorasiaa vedettynä, jotta se jatkaa soittamistaan. Jollei sitä vedä, ruudun alareunaan ilmestyy välkkyvä varoituskolmio, joka katoaa lopulta, jos pelaaja ei tee asialle mitään. Tällöin pelaaja kuulee nopeutettua soittorasian musiikkia ja Marionette tulee tappamaan pelaajan käytävää pitkin.

Pelissä pelaajan on välteltävä vain yhtä animatronicia, Springtrapia. Pelaaja joutuu valvomaan kahta turvakamerajärjestelmää (rakennuksen ja ilmastoinnin turvakamerat) ja kolmea alisysteemiä: ääntä (*audio devices*) turvakameroita (*camera system*) ja ilmastointia (*ventilation*). Alisysteemit voivat lakata toimimasta, joten niitä pitää käynnistää aina uudelleen. Jos kaikki alisysteemit lakkaavat toimimasta yhtä aikaa, pelaajan on käynnistettävä kaikki yhtäaikaisesti *reboot all* -painikkeesta. Springtrapia pitää houkutella mahdollisimman kauas pois toimistolta äänillä. Pelissä ilmestyvät myös phantomit, jotka eivät voi vahingoittaa pelaajaa, mutta hankaloittavat öistä selviämistä, ellei pelaaja ole käynnistänyt ilmastointia.

Tällä kertaa pelaaja pelaa pikkupojalla tämän huoneessa. Pelaajan pitää tarkkailla ovia, sänkyä ja kaappia vihollisten varalta. Huoneen ovet on suljettava, ettei Nightmare Chica tai Nightmare Bonnie pääse hyökkäämään, mutta pelaajan pitää kuunnella milloin ne tulevat. Kaappia täytyy tarkkailla, ettei Nightmare Foxy hyökkää ja sänkyä pitää tarkkailla kolmen pikku-Freddyn varalta, sillä jos niitä ei tarkkaile kunnolla, Nightmare Freddy hyökkää pelaajan kimppuun päättäen pelin. Pelissä on myös *Nightmare Fredbear*, jota kannattaa varoa neljännen tai viidennen yön aikana tarkkailemalla ovia ja sänkyä sekä mystinen *Nightmare*.